NÁRODNÁ RADA SLOVENSKEJ REPUBLIKY

IX. volebné obdobie

Návrh

**ZÁKON**

z ... 2025,

**ktorým sa menia a dopĺňajú niektoré zákony v súvislosti so zvýšením bezpečnosti v školách a školských zariadeniach**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z., zákona č. 377/2014 Z. z., zákona č. 61/2015 Z. z., zákona č. 188/2015 Z. z., zákona č. 440/2015 Z. z., zákona č. 125/2016 Z. z., zákona č. 216/2016 Z. z., zákona č. 56/2017 Z. z., zákona č. 151/2017 Z. z., zákona č. 178/2017 Z. z., zákona č. 182/2017 Z. z., zákona č. 62/2018 Z. z., zákona č. 209/2018 Z. z., zákona č. 210/2018 Z. z., zákona č. 365/2018 Z. z., zákona č. 375/2018 Z. z., zákona č. 209/2019 Z. z., zákona č. 221/2019 Z. z., zákona č. 381/2019 Z. z., zákona č. 56/2020 Z. z., zákona č. 93/2020 Z. z., zákona č. 426/2020 Z. z., zákona č. 127/2021 Z. z., zákona č. 271/2021 Z. z., zákona č. 273/2021 Z. z., zákona č. 415/2021 Z. z., zákona č. 2/2022 Z. z., zákona č. 92/2022 Z. z., zákona č. 176/2022 Z. z., zákona č. 351/2022 Z. z., zákona č. 394/2022 Z. z., zákona č. 181/2023 Z. z., zákona č. 182/2023 Z. z., zákona č. 263/2023 Z. z., zákona č. 276/2023 Z. z., zákona č. 506/2023 Z. z., zákona č. 120/2024 Z. z., zákona č. 144/2024 Z. z., zákona č. 290/2024 Z. z. a zákona č. 292/2024 Z. z. sa mení a dopĺňa takto:

1. V § 26 ods. 1 sa na konci pripája táto veta:

„Výchovu a vzdelávanie podľa individuálneho učebného plánu žiaka, ktorý závažným spôsobom porušuje zásady spolužitia so žiakmi a zamestnancami školy, ohrozuje ich bezpečnosť a zdravie, môže riaditeľ školy povoliť len so súhlasom príslušného zariadenia poradenstva a prevencie.“.

1. V § 26 ods. 4 sa za prvú vetu vkladá nová druhá veta, ktorá znie:

„Ak riaditeľ školy povolil individuálny učebný plán so súhlasom príslušného zariadenia poradenstva a prevencie, zariadenie sa podieľa na vypracovaní individuálneho učebného plánu a uvedie v ňom aj vyjadrenie na účel poskytnutia podporného opatrenia.“.

1. V § 31 sa za odsek 3 vkladá nový odsek 4, ktorý znie:

„(4) Ak do inej základnej školy prestupuje žiak, ktorý opakovane závažným spôsobom porušuje zásady spolužitia so žiakmi a zamestnancami školy,  ohrozuje ich bezpečnosť a zdravie, riaditeľ základnej školy, z ktorej žiak prestupuje, je povinný zaslať riaditeľovi školy, do ktorej žiak prestupuje, kompletnú dokumentáciu súvisiacu s riešením jeho priestupkov vrátane informácií, podnetov a záverov iných inštitúcií, ak sa podieľali na ich riešení.“.

Doterajšie odseky 4 až 6 sa označujú ako odseky 5 až 7.

1. V § 35 sa za odsek 5 vkladá nový odsek 6, ktorý znie:

„(6) Ak do inej strednej školy prestupuje žiak, ktorý opakovane závažným spôsobom porušuje zásady spolužitia so žiakmi a zamestnancami školy,  ohrozuje ich bezpečnosť a zdravie, riaditeľ strednej školy, z ktorej žiak prestupuje, je povinný zaslať riaditeľovi školy, do ktorej žiak prestupuje, kompletnú dokumentáciu súvisiacu s riešením jeho priestupkov vrátane informácií, podnetov a záverov iných inštitúcií, ak sa podieľali na ich riešení.“.

Doterajšie odseky 6 až 8 sa označujú ako odseky 7 až 9.

1. § 58 sa dopĺňa odsekmi 5 až 9, ktoré znejú:

„(5) Ak žiak svojimi opakovanými vyjadreniami, postojmi a konaním predstavuje zrejmé riziko ohrozenia bezpečnosti a zdravia ostatných žiakov alebo zamestnancov školy, majetku školy alebo školského zariadenia, môže riaditeľ školy alebo riaditeľ školského zariadenia použiť ochranné opatrenie, ktorým je dočasné vylúčenie žiaka z prezenčnej výchovy a vzdelávania (ďalej len „dočasné vylúčenie“) na obdobie najviac desať po sebe nasledujúcich pracovných dní. Dočasné vylúčenie možno použiť iba po predchádzajúcom vyjadrení príslušného zariadenia poradenstva a prevencie.

(6) Počas obdobia dočasného vylúčenia škola poskytuje žiakovi výchovu a vzdelávanie dištančným spôsobom. Dočasné vylúčenie možno predĺžiť najviac o 15 po sebe nasledujúcich pracovných dní, ak sa počas pôvodného obdobia vylúčenia nepodarilo zabezpečiť podmienky na bezpečné začlenenie žiaka späť do kolektívu.

(7) Žiak môže počas dočasného vylúčenia vstupovať do priestorov školy alebo školského zariadenia iba so súhlasom riaditeľa školy alebo riaditeľa školského zariadenia.

(8) O použití dočasného vylúčenia škola alebo školské zariadenie bezodkladne informuje zákonného zástupcu žiaka a orgán sociálnoprávnej ochrany detí a sociálnej kurately.

(9) V období, v ktorom je žiak dočasne vylúčený je povinný absolvovať diagnostické vyšetrenia navrhnuté príslušným zariadením poradenstva a prevencie. Na základe záverov diagnostických vyšetrení riaditeľ školy alebo riaditeľ školského zariadenia navrhne ďalší spôsob výchovy a vzdelávania žiaka.“.

1. § 71 sa dopĺňa odsekom 5, ktorý znie:

„(5) Riaditeľ základnej školy, v ktorej sa v čase podania prihlášky vzdelával uchádzač, ktorý opakovane závažným spôsobom porušoval zásady spolužitia so žiakmi a zamestnancami školy, ohrozoval ich bezpečnosť a zdravie, doručí do začiatku nasledujúceho školského roka riaditeľovi strednej školy, do ktorej bol uchádzač prijatý, kompletnú dokumentáciu súvisiacu s riešením jeho priestupkov, vrátane informácií, podnetov a záverov iných inštitúcií, ak sa podieľali na ich riešení*.*“.

1. § 130 sa za odsek 7 vkladá nový odsek 8, ktorý znie:

„(8) Zariadenia poradenstva a prevencie poskytujú škole alebo školskému zariadeniu informácie o výsledkoch diagnostického vyšetrenia, ak preukážu, že žiak môže ohrozovať bezpečnosť a zdravie ostatných žiakov a zamestnancov školy a majetok školy.“

Doterajší odsek 8 sa označuje ako odsek 9.

1. V § 144 sa odsek 4 dopĺňa písmenom i), ktoré znie:

„i)informovať školu alebo školské zariadenie o zmene svojej zdravotnej spôsobilosti, zdravotných problémoch alebo iných závažných skutočnostiach, ktoré by mohli mať vplyv na priebeh jeho výchovy a vzdelávania alebo na výkon odborných činností, ak ide o plnoletého žiaka.“.

1. V § 144 sa za odsek 14 vkladá nový odsek 15, ktorý znie:

„(15) Ak v súvislosti s nesplnením informačnej povinnosti podľa odseku 7 písm. d) dôjde k ohrozeniu života alebo poškodeniu zdravia ostatných žiakov alebo zamestnancov školy alebo  majetku školy, riaditeľ školy alebo riaditeľ školského zariadenia oznámi túto skutočnosť orgánu sociálnoprávnej ochrany detí a sociálnej kurately a orgánom činným v trestnom konaní do troch pracovných dní po tom, čo sa o tom dozvedel.80aa) Oznamovacia povinnosť uložená orgánu sociálnoprávnej ochrany detí a sociálnej kurately podľa osobitného predpisu tým nie je dotknutá.80ab)“.

Poznámky pod čiarou k odkazom 80aa a 80ab znejú:

„80aa) Zákon č. 305/2005 Z. z. v znení neskorších predpisov.

Zákon č. 300/2005 Z. z. Trestný zákon.

80ab) § 17 ods. 1 písm. b) zákona č. 305/2005 Z. z. v znení neskorších predpisov.“.

Doterajší odsek 15 sa označuje ako odsek 16.

1. V § 144 ods. 16 sa slová „v odsekoch 1 až 14“ sa nahrádzajú slovami „v odsekoch 1 až 15“.
2. V § 152 sa za písmeno d) vkladá nové písmeno e), ktoré znie:

„e) informovať orgány sociálnoprávnej ochrany detí a sociálnej kurately alebo orgány činné v trestnom konaní o prípadoch závažného rizikového správania žiaka, ktorým ohrozuje svoju vlastnú bezpečnosť alebo bezpečnosť ostatných žiakov a zamestnancov školy.“.

Doterajšie písmeno e) sa označuje ako písmeno f).

**Čl. II**

Zákon č. 550/2003 Z. z. o probačných a mediačných úradníkoch a o zmene a doplnení niektorých zákonov v znení zákona č. 300/2005 Z. z., zákona č. 517/2008 Z. z., zákona č. 400/2009 Z. z., zákona č. 174/2015 Z. z., 78/2015 Z. z., zákona č. 321/2018 Z. z., 214/2019 Z. z. a zákona č. 40/2024 Z. z. sa dopĺňa takto:

1. V § 4 sa za odsek 1 vkladá nový odsek 2, ktorý znie:

„(2) O dôvodoch poskytovania probácie a mediácie osobe, ktorá je žiakom školy alebo školského zariadenia, je probačný a mediačný úradník povinný bezodkladne informovať školu alebo školské zariadenie, ktoré poskytuje žiakovi výchovu a vzdelávanie.“.

Doterajšie odseky 2 až 4 sa označujú ako odseky 3 až 5.

1. V § 4 ods. 4 sa slová „odseku 2“ nahrádzajú slovami „odseku 3“.

**Čl. III**

Zákon č. 596/2003 Z. Z. o štátnej správe v školstve a školskej samospráve a o zmene a doplnení niektorých zákonov v znení zákona č. 365/2004 Z. z., zákona č. 564/2004 Z. z., zákona č. 5/2005 Z. z., zákona č. 475/2005 Z. z., zákona č. 279/2006 Z. z., zákona č. 689/2006 Z. z., zákona č. 245/2008 Z. z., zákona č. 462/2008 Z. z., zákona č. 179/2009 Z. z., zákona č. 184/2009 Z. z., zákona č. 214/2009 Z. z., zákona č. 38/2011 Z. z., zákona č. 325/2012 Z. z., zákona č. 345/2012 Z. z., zákona č. 312/2013 Z. z., zákona č. 464/2013 Z. z., zákona č. 61/2015 Z. z., zákona č. 188/2015 Z. z., zákona č. 422/2015 Z. z., zákona č. 91/2016 Z. z., zákona č. 177/2017 Z. z., zákona č. 182/2017 Z. z., zákona č. 54/2018 Z. z., zákona č. 177/2018 Z. z., zákona č. 209/2018 Z. z., zákona č. 365/2018 Z. z., zákona č. 138/2019 Z. z., zákona č. 209/2019 Z. z., zákona č. 221/2019 Z. z., zákona č. 381/2019 Z. z., zákona č. 93/2020 Z. z., zákona č. 271/2021 Z. z., zákona č. 273/2021 Z. z., zákona č. 310/2021 Z. z., zákona č. 415/2021 Z. z., zákona č. 488/2021 Z. z., zákona č. 507/2021 Z. z., zákona č. 176/2022 Z. z., zákona č. 325/2022 Z. z., zákona č. 394/2022 Z. z., zákona č. 396/2022 Z. z., zákona č. 181/2023 Z. z., zákona č. 182/2023 Z. z., zákona č. 506/2023 Z. z., zákona č. 144/2024 Z. z. a zákona č. 290/2024 Z. z. sa mení a dopĺňa takto:

V § 38 odsek 5 znie:

„(5) Na rozhodovanie podľa [§ 5 ods. 3](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-5.odsek-3) okrem pokarhania riaditeľom školy, pochvaly riaditeľom školy a dočasného vylúčenia žiaka z prezenčnej výchovy a vzdelávania, [§ 5 ods. 4](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-5.odsek-4) okrem pokarhania riaditeľom školy, podmienečného vylúčenia, pochvaly riaditeľom školy a dočasného vylúčenia žiaka z prezenčnej výchovy a vzdelávania, [§ 5 ods. 14](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-5.odsek-14), [§ 6 ods. 4 a 5](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-6.odsek-4), [§ 8 ods. 2](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-8.odsek-2) druhej vety, [§ 9 ods. 5](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-9.odsek-5), [§ 10 ods. 5](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-10.odsek-5), [6](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-10.odsek-6) a [9](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-10.odsek-9), [§ 14 ods. 4](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-14.odsek-4), [ods. 6 písm. b)](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-14.odsek-6.pismeno-b), [§ 16 až 18](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-16) a [§ 37a](https://www.slov-lex.sk/ezbierky-fe/pravne-predpisy/SK/ZZ/2003/596/?ucinnost=20.02.2025#paragraf-37a) sa vzťahuje všeobecný predpis o správnom konaní.80)“.

**Čl. IV**

Tento zákon nadobúda účinnosť 1. septembra 2025.